**KITÖLTÉSI ÚTMUTATÓ AZ ADATEGYEZTETÉS ÖNKORMÁNYZATI ADÓÜGYBEN Űrlaphoz**

**(ASP-ADÓ-EGY)**

Az ÜGYINDÍTÁS menüben Budapest Főváros VIII. kerület Józsefvárosi Önkormányzat Adóhatósága által közzétett űrlapok tölthetők ki. A helyi adókról szóló 1990. évi C. törvény és a helyi adózást szabályozó önkormányzati rendelet(ek) alapján **az önkormányzati adóhatóság által rendszeresített adatbejelentési/bevallási/bejelentkezési nyomtatványok az E-önkormányzat portálon az űrlap keresőben az ’Adóügy’ ágazat alatt érhetők el**. Az E-önkormányzat portálon megjelenő űrlapokat az önkormányzat teszi közzé a portálon. Az elintézni kívánt üggyel kapcsolatos nyomtatványt az űrlap kereső szolgáltatás használatával az adott önkormányzatnál tudja kiválasztani.

Az **adategyeztetés önkormányzati adóügyben** elektronikus megtételére az „**ASP-ADÓ-EGY” elnevezésű iForm űrlap szolgál,** mely az Ügytípus/általános adónyomtatványok alatt, az űrlapok listájában található.

# Az „Adategyeztetés önkormányzati adóügyben” űrlap online kitöltésével és beküldésével lehetőség van a nyilvántartásban szereplő adózó adatainak egyeztetésére, illetve a nyilvántartásban szereplő adózó törvényes képviselője, meghatalmazottja adatainak egyeztetésére.

Tájékoztatjuk, hogy a központi és Budapest Főváros VIII. kerület helyi adójogszabályokról, önkormányzati adókkal kapcsolatos tájékoztatókról, információkról, elektronikus és papír alapú bevallási és adatbejelentési nyomtatványokról, elektronikusan intézhető ügyekről, beadványokról a <https://jozsefvaros.hu/ugyintezes/miben-segithetunk/adozas/> elérhetőségen részletesen tájékozódhat.

**Ügyfélfogadás helye**: Budapest Főváros VIII. kerület Józsefvárosi Polgármesteri Hivatal, 1082 Budapest, Baross utca 63-67.

**Ügyfélfogadás időpontjai**: Hétfő: 8.15-11.30, illetve 13.30-18.00, Szerda: 8.15-16.30

**E-mail cím**: adougy@jozsefvaros.hu

**Honlap cím**: www.jozsefvaros.hu

Online időpontfoglalás: idopontfoglalas.jozsefvaros.hu

A Józsefvárosi Önkormányzat ingyenesen hívható zöld száma: 06-80-277-256 (Hétköznap: 8-18 óra)

**Hivatali kapu használata** során a Hivatal rövidített neve: **JPHADO,** KRID: 758882308

Teljes neve: Budapest Főváros VIII. kerület Józsefvárosi Önkormányzat Adóhatósága

**ePapír benyújtás**: <https://epapir.gov.hu/>

Címzett: BUDAPEST FŐVÁROS VIII. KERÜLET JÓZSEFVÁROSI ÖNKORMÁNYZAT

Ügytípus: Adóügyek

Témacsoport: Önkormányzati igazgatás

**AZ ADATEGYEZTETÉS ÖNKORMÁNYZATI ADÓÜGYBEN** **ŰRLAP** **EGYES SORAI**

**Előlap**

**A beküldő adatai** (a személyazonosító igazolványban, lakcímkártyán lévő adatok alapján neve, születési neve, anyja neve, születési helye, ideje, címe, tartózkodási helye, levelezési címe, adóazonosító jele, email címe, telefonszáma, meghatalmazotti minőség, elektronikus kapcsolattartást engedélyezése, előzmény információ)

Az ügyfélkapuval történő bejelentkezés esetén az általános adatok, mint viselt név, születési név, anyja születési neve, születési hely, idő az adatok előtöltésre kerülnek.

Beküldő tartózkodási helyét, levelezési címét szükséges megadni. Olyan címet kell feltüntetni, ahol tényleges, kapcsolatba tud lépni az adóhatóság az ügyféllel papíralapú küldemény kézbesítésével is.

Beküldő adóazonosító jele automatikusan előtöltésre kerül. Beküldő emailcíme, telefonszáma a kapcsolattartáshoz elengedhetetlen. Olyan elérhetőségeket kell megadni, amely élő, tehát rendszeresen használt email, telefonszám.

Rendelkezni kell arról, hogy az ügyfél engedélyezi-e az elektronikus kapcsolattartást. Azengedélyezés, illetve a tiltás a legördülő menüből választható ki.

# Főlap

**Az egyeztetendő adatok köre pontban** a jelölőkörben tett művelettel ki kell választani, hogy az ügyfél milyen adatot szeretne egyeztetni, a nyilvántartásban szereplő adózó adatainak egyeztetése, vagy a nyilvántartásban szereplő adózó törvényes képviselője, meghatalmazottja adatainak egyeztetése a cél.

# Az adózó adatai

Az adóalany adatai automatikusan előtöltésre kerülnek. (*a személyazonosító igazolványban, lakcímkártyán lévő adatok alapján az adózó személy neve, születési neve, születési helye, ideje, anyja neve, adóazonosító jele, lakóhely/székhely-egyéb címe)*

**Az adózó jellege sorban** a legördülő menüben felsorolt jelleg kiválasztható, illetve módosítható, amennyiben szükséges.

# Képviselői adatok

A képviselő az űrlapot benyújtó személy, aki a jelölőkörben tett művelettel kiválasztja, hogy önálló képviseletre jogosult, vagy együttes képviseletre jogosult.

# Képviselet adatai

# Képviselet típusa

A legördülő menüből kiválasztható, hogy törvényes képviselő vagy bejegyzett képviselő a meghatalmazott személy

1. **Képviselet státusza pontban** a legördülő menüből kiválasztható, hogy törvényes képviselő (szülő, gyám, gondnok) vagy képviseleti joggal rendelkező személy státuszban jár el
2. **Képviselet kezdete és vége pontban** kell jelölni, hogy mettől meddig áll fenn a képviselet.
3. **Képviselet jogköre pontban** a jelölőkörben tett művelettel ki kell választani, hogy teljes körűen vagy megjelölt cselekmények vonatkozásában járhat el.

Az eljárásban nincs helye jogorvoslatnak. Vonatkozó jogszabályok:

1. az adózás rendjéről szóló 2017. évi CL. törvény
2. az adóigazgatási eljárás részletszabályairól szóló 465/2017. (XII. 28.) Korm. rendelet
3. az adóigazgatási rendtartásról szóló 2017. évi CLI. törvény
4. az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény

# Aláírás, felelősségvállalás a nyomtatvány valós tartalmáért.

Ez a blokk értelemszerűen töltendő ki. A nyomtatvány aláírására a megállapodásban az adatbejelentésre, adóhatósággal való kapcsolattartásra felhatalmazott adóalany vagy annak képviselője jogosult. A nyilatkozatban a felelősségteljes kitöltésről a kitöltés helyét meg kell adni, majd az ellenőrzés futtatását követően, amennyiben az adatlap nem tartalmaz hibát, az beküldhető.